Държавен вестник, бр. 100, 2015 г., стр. 75

БРОЙ  100	
Д Ъ Р Ж А В Е Н  В Е С Т Н И К 	
СТР.  75  
22. „Представител на стопанския сектор“ 
е лице, регистрирано да извършва дейност по 
Търговския закон или по Закона за коопера-
циите, организация, обединяваща и защитава-
ща техни интереси, както и физическо лице, 
осъществяващо стопанска дейност по смисъла 
на § 1, т. 3 от допълнителните разпоредби на 
Закона за ограничаване на административно-
то регулиране и административния контрол 
върху стопанската дейност. По смисъла на 
тази наредба общински съветник няма право 
да бъде член на колективния управителен ор-
ган на МИГ от квотата на стопанския сектор. 
23. „Преценка за съответствие със стра-
тегия за ВОМР“ е проверка на проект за 
спазване на изискванията към документите, 
допустимостта на кандидата, на дейностите и 
разходите, предвидени по проекта, както и за 
съответствие с целите съобразно определеното 
за съответната мярка в стратегията за ВОМР.
24. „Проверка на място“ е проверка по 
смисъла на Регламент (ЕО) № 809/2014. 
25. „Продължителност на неизпълнение“ 
се преценява съобразно времето, през което 
траят последиците или възможността за от-
страняване на тези последици по приемлив 
за успешното изпълнение на проекта начин.
26. „Проект“ е специфичен набор от коор-
динирани дейности, които се предприемат от 
кандидата за постигане на конкретни цели в 
определен период от време с определен бюджет.
27. „Публичен принос“ е общият сбор от 
средствата, отпускани за финансиране дей-
ностите по стратегията за ВОМР от ЕЗФРСР,  
ЕФРР, ЕСФ, ЕФМДР и от националното съ-
финансиране.
28. „Публично лице“ са публичноправни 
организации съгласно § 1, т. 21 от допълнител-
ните разпоредби на Закона за обществените 
поръчки.
29. „Публично-частно партньорство“ е 
партньорството между представители на 
публичния сектор, представители на стопан-
ския сектор и представители на нестопанския 
сектор за реализиране на стратегия за ВОМР 
на определена територия.
30. „Работят на територията“ са самооси-
гуряващи се лица, лица, които са наети на 
трудов договор, договор за управление, или 
лица на изборни длъжности, които осъщест-
вяват дейността си на територията на МИГ.
31. „Референтни разходи“ са пазарни цени, 
ползвани от ДФЗ – РА и/или УО на програмите 
по чл. 2, ал. 2 за сравнение при определяне 
основателността на разхода за различни ин-
вестиции, определени чрез сравнение с цени 
на националния пазар или в други държа-
ви – членки на Европейския съюз.
32. „Степен на неизпълнение“ на проекта 
се преценява съобразно последствията от 
неизпълнение на дейността и отражението 
върху целия проект. 
33. „Съществено нарушение“ е нарушение, 
което ако не е било допуснато, би довело до 
различен резултат при подбора на проекти.
34. „Управленски опит“ е опит в управле-
нието на юридическо лице или на ръководна 
длъжност в администрацията.
35. „Финансови параметри на стратегия-
та за ВОМР“ са минимален и максимален 
размер на публичния принос за целия пе-
риод на действие на стратегията за ВОМР 
по съответния фонд за проекти, както и 
разпределението на средствата по мерките 
на стратегията за ВОМР. 
36. „Функционална несамостоятелност“ е 
изкуствено разделяне на производствените и 
технологичните процеси в различни проекти 
с цел усвояване на средства над максимал-
ния размер на общо допустимите разходи по 
мярката.
37. „Частно лице“ е всяко лице, което не 
може да бъде определено като публично лице.
§ 2. Данните за броя жители към 31 де-
кември 2014 г., предоставени от Националния 
статистически институт, са публикувани на 
интернет страницата на Програмата за раз-
витие на селските райони.
§ 3. Координацията с управляващите 
органи на всички фондове, включени във 
финансирането на подхода ВОМР по повод 
изпълнението на дейностите по подмярка 
19.2 „Прилагане на операции в рамките на 
стратегии за Водено от общностите местно 
развитие“, се урежда в акт на Министерския 
съвет.
ЗАКЛЮЧИТЕЛНИ РАЗПОРЕДБИ
§ 4. За създаване на надеждна система за 
управление, контрол и проследяемост на отго-
ворностите, стъпките и сроковете във връзка 
с прилагането на наредбата министърът на 
земеделието и храните – за Министерството 
на земеделието и храните, и изпълнителният 
директор на Държавен фонд „Земеделие“ – за 
ДФЗ – РА, одобряват със заповеди Правила 
за прилагане на подмярка 19.2 „Прилагане на 
операции в рамките на стратегии за Водено 
от общностите местно развитие“ на мярка 
19 „Водено от общностите местно развитие“.
§ 5. Наредбата се издава на основание чл. 9а 
от Закона за подпомагане на земеделските 
производители.
§ 6. Наредбата влиза в сила от деня на 
обнародването є в „Държавен вестник“.
Министър:  
Десислава Танева